मैनचेस्टर : भारत और इंग्लैंड के बीच शुरू हुई तीन टी20 मैचों की सीरीज के पहले मैच में टीम इंडिया ने शानदार प्रदर्शन करते हुए भारत को जीत दिला दी. इसमें कुलदीप यादव के पांच विकेट के साथ ही केएल राहुल की शतकीय पारी का अहम योगदान था. इस मैच के बाद राहुल ने कहा कि उनके लिए यह शतक काफी अहमियत रखता है क्योंकि काफी समय से अंतरराष्ट्रीय स्तर पर शतक के सूखे की बात उनके दिमाग में चल रही थी. राहुल ने 54 गेंद में नाबाद 101 रन बनाकर भारत के लिये जीत की राह आसान कर दी जिससे उन्होंने घरेलू टीम के खिलाफ 160 रन का लक्ष्य हासिल कर लिया.